ਸਮੱਗਰੀ: ਇਸ ਗੱਲ ਤੋਂ ਕੋਈ ਵੀ ਇਨਕਾਰ ਨਹੀਂ ਕਰੇਗਾ ਕਿ ਸਮਾਜ ਆਪਣੀਆਂ ਜ਼ਰੂਰਤਾਂ ਮੁਤਾਬਕ ਔਰਤ ਨੂੰ ਬਣਾਉਂਦਾ, ਬਦਲਦਾ, ਝੁਕਾਉਂਦਾ ਰਹਿੰਦਾ ਹੈ। ਕਹਾਣੀਆਂ ਵੀ ਵਰਗਲਾਉਣ ਲਈ ਬਣਾਈਆਂ ਗਈਆਂ ਹਨ।

ਜਿਵੇਂ ਅਸੀਂ ਕਹਾਣੀ ਸੁਣਦੇ ਹਾਂ ਕਿ ਸੱਤਿਆਵਾਨ ਦੀ ਮੌਤ ਹੋ ਗਈ ਤਾਂ ਉਸਦੀ ਪਤਨੀ ਸਵਿੱਤਰੀ ਯਮਰਾਜ ਨਾਲ ਲੜ ਕੇ ਆਪਣੇ ਪਤੀ ਨੂੰ ਵਾਪਸ ਲੈ ਆਈ। ਪਰ ਕਦੇ ਕੋਈ ਅਜਿਹੀ ਕਹਾਣੀ ਨਹੀਂ ਸੁਣੀ ਕਿ ਪਤਨੀ ਦੀ ਮੌਤ ਹੋ ਗਈ ਤੇ ਪਤੀ ਉਸ ਨੂੰ ਵਾਪਿਸ ਲੈ ਆਇਆ।

ਕਿਸੇ ਮਰਦ ਵਿੱਚ ਸਵਿੱਤਰੀ ਵਾਲ਼ੇ ਗੁਣ ਕਿਉਂ ਨਹੀਂ ਨਜ਼ਰ ਆਉਂਦੇ? 

ਔਰਤਾਂ ਤਾਂ ਹਜ਼ਾਰਾਂ ਸਾਲਾਂ ਤੋਂ ਹੀ ਮਰਦਾਂ ਉੱਪਰ 'ਨਿਸ਼ਾਵਰ' ਹੁੰਦੀਆਂ ਰਹੀਆਂ ਹਨ। ਕਦੇ ਸੁਣਿਆ ਹੀ ਨਹੀਂ ਕਿ ਕੋਈ ਮਰਦ ਵੀ ਸਤੀ ਹੋ ਗਿਆ ਹੋਵੇ। ਕਿਉਂਕਿ ਸਾਰੇ ਨਿਯਮ-ਕਾਨੂੰਨ, ਸਾਰੀ ਵਿਵਸਥਾ, ਸਾਰਾ ਅਨੁਸ਼ਾਸਨ ਮਰਦਾਂ ਨੇ ਹੀ ਬਣਾਏ ਹਨ। ਇਨ੍ਹਾਂ ਨੂੰ ਇਸਤਰੀਆਂ ਉੱਪਰ ਥੋਪ ਦਿੱਤਾ ਗਿਆ ਹੈ।

ਇਹ ਸਾਰੀਆਂ ਕਹਾਣੀਆਂ ਵੀ ਕਿਸੇ ਮਰਦ ਨੇ ਹੀ ਬਣਾਈਆਂ ਹਨ,ਜਿਨ੍ਹਾਂ ਵਿੱਚ ਮਰਦ ਨੂੰ ਤਾਂ ਔਰਤ ਬਚਾ ਕੇ ਲਿਆਉਂਦੀ ਹੈ ਪਰ ਔਰਤ ਕਦੇ ਇਸ ਢੰਗ ਨਾਲ ਬਚਾਈ ਨਹੀਂ ਜਾਂਦੀ। 

ਇਹ ਵੀ ਪੜ੍ਹੋ:

ਔਰਤਾਂ ਲਈ ਬਣਾਈ, 'ਸਾਜਿਸ਼ਾਂ'ਨਾਲ ਭਰੀ ਹੋਈ ਇਸ ਦੁਨੀਆਂ ਵਿੱਚ ਵੀ ਕੁਝ ਔਰਤਾਂ ਆਪਣੀ ਮਰਜ਼ੀ ਦੀ ਜ਼ਿੰਦਗੀ ਜਿਉਂਦੀਆਂ ਹਨ। ਇਨ੍ਹਾਂ ਕਹਾਣੀਆਂ ਦੀ ਝਲਕ ਅਸੀਂ ਤੁਹਾਨੂੰ ਬੀਬੀਸੀ ਦੀ #HerChoice ਸੀਰੀਜ਼ ਵਿੱਚ ਵੀ ਦਿਖਾਈ ਸੀ। 

ਬੀਬੀਸੀ #HerChoice ਸੀਰੀਜ਼ ਤੁਸੀਂ ਇੱਥੇ ਕਲਿੱਕ ਕਰਕੇ ਦੇਖ ਸਕਦੇ ਹੋ  

ਜਦੋਂ ਇਹ ਕਹਾਣੀਆਂ ਅਸੀਂ ਪੇਸ਼ ਕੀਤੀਆਂ ਤਾਂ ਪਾਠਕਾਂ ਵੱਲੋਂ ਤੇ ਸਾਡੇ ਦਫ਼ਤਰ ਦੇ ਅੰਦਰ ਵੀ ਸਾਡੇ ਮਰਦ ਸਹਿਯੋਗੀਆਂ ਨੇ ਪੁੱਛਿਆ, ਸਿਰਫ਼ ਮਹਿਲਾਵਾਂ ਦੀ ਹੀ ਗੱਲ ਕਿਉਂ? ਕੀ #HisChoice ਨਹੀਂ ਹੋਵੇਗਾ? ਕੀ ਸਾਡੀਆਂ ਕੋਈ ਇੱਛਾਵਾਂ ਨਹੀਂ? ਕਿ ਸਾਡੇ ਲਈ ਸਮਾਜਿਕ ਪੈਮਾਨੇ ਤੈਅ ਨਹੀਂ ਹੁੰਦੇ? ਕੀ ਸਾਨੂੰ ਇੱਕ ਸੈਂਚੇ ਵਿੱਚ ਨਹੀਂ ਪਾਇਆ ਜਾਂਦਾ? 

ਸਵਾਲ ਗੰਭੀਰ ਸਨ। ਆਮ ਸਹਿਮਤੀ ਨਾਲ ਸੰਪਾਦਕੀ ਮੀਟਿੰਗ ਵਿੱਚ ਫੈਸਲਾ ਹੋਇਆ ਕਿ ਬੀਬੀਸੀ ਟੀਮ ਤੁਹਾਡੇ ਲਈ ਹੁਣ ਉਨ੍ਹਾਂ ਮਰਦਾਂ ਦੀਆਂ ਕਹਾਣੀਆਂ ਲੈ ਕੇ ਆਵੇਗੀ ਜਿਨ੍ਹਾਂ ਨੇ ਸੈਂਚੇ ਵਿੱਚ ਪਾਏ ਜਾਣ ਦੀ ਪ੍ਰਵਾਹ ਨਹੀਂ ਕੀਤੀ। ਇਨ੍ਹਾਂ ਨੇ ਆਪਣੀਆਂ ਇੱਛਾਵਾਂ ਨੂੰ ਜ਼ਾਹਿਰ ਕੀਤਾ ਅਤੇ ਆਪਣਾ ਰਾਹ ਬਣਾਉਣ ਦਾ ਫੈਸਲਾ ਕੀਤਾ।  

ਅਸੀਂ ਤਾਂ ਉਸ ਨੂੰ ਬਦਲਾਅ ਦੀ ਇੱਕ ਬਾਰੀਕ ਰੇਖਾ ਵਜੋਂ ਵੇਖਦੇ ਹਾਂ ਪਰ ਸਹੀ-ਗ਼ਲਤ ਦਾ ਫੈਸਲਾ ਤੁਸੀਂ ਕਰੋਗੇ।

ਇਹ ਵੀ ਪੜ੍ਹੋ:

#HisChoice ਦੀਆਂ ਕਹਾਣੀਆਂ ਰਾਹੀਂ ਸਾਡੀ ਕੋਸ਼ਿਸ਼ ਮਰਦਾਂ ਦੇ ਦਿਲ-ਦਿਮਾਗ ਤੇ ਸਮਾਜ ਦੀਆਂ ਡੂੰਘਾਈਆਂ ਵਿੱਚ ਜਾਣ ਦੀ ਹੈ।

ਇਹ 10 ਕਹਾਣੀਆਂ ਤੁਹਾਨੂੰ ਹੈਰਾਨ ਕਰ ਦੇਣਗੀਆਂ ਅਤੇ ਆਪਣੇ ਅੰਦਰ ਝਾਤ ਮਾਰਨ ਲਈ ਮਜਬੂਰ ਵੀ ਕਰਨਗੀਆਂ। 

ਬੀਬੀਸੀ ਦੀ ਇਸ ਵਿਸ਼ੇਸ਼ ਸੀਰੀਜ਼ #HisChoice ਵਿੱਚ ਆਉਣ ਵਾਲੇ ਹਰ ਸ਼ਨੀਵਾਰ ਤੇ ਐਤਵਾਰ ਨੂੰ ਤੁਸੀਂ ਇਨ੍ਹਾਂ ਕਹਾਣੀਆਂ ਦਾ ਆਨੰਦ ਮਾਣ ਸਕਦੇ ਹੋ। 

ਸ਼ਾਇਦ ਇਹ ਕਹਾਣੀਆਂ ਤੁਹਾਨੂੰ ਸੋਚਣ ਲਈ ਮਜਬੂਰ ਕਰ ਦੇਣ ਅਤੇ ਤੁਹਾਨੂੰ ਹੋਰਾਂ ਦਾ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
"...ਔਰਤ ਜਨਮ ਨਹੀਂ ਲੈਂਦੀ, ਔਰਤ ਬਣਾਈ ਜਾਂਦੀ ਹੈ।" ਤਕਰੀਬਨ 70 ਸਾਲ ਪਹਿਲਾਂ ਫਰਾਂਸੀਸੀ  ਲੇਖਿਕਾ ਸੀਮੋਨ ਦੇ-ਬੁਵੇਅਰਾ ਨੇ ਇਹ ਗੱਲ ਆਪਣੀ ਬੇਹੱਦ ਮਸ਼ਹੂਰ ਕਿਤਾਬ 'ਦਿ ਸੈਕਿੰਡ ਸੈਕਸ' ਵਿੱਚ ਲਿਖੀ ਸੀ।